LIETUVOS AUTOMOBILIŲ KELIŲ DIREKCIJOS PRIE SUSISIEKIMO MINISTERIJOS DIREKTORIAUS

Į S A K Y M A S

DĖL LIETUVOS AUTOMOBILIŲ KELIŲ DIREKCIJOS PRIE SUSISIEKIMO MINISTERIJOS GENERALINIO DIREKTORIAUS 2006 M. GRUODŽIO 29 D. ĮSAKYMO Nr. V-419 „DĖL LIETUVOS AUTOMOBILIŲ KELIŲ DIREKCIJOS PRIE SUSISIEKIMO MINISTERIJOS INFORMACINĖS SISTEMOS „KELIŲ PROJEKTAI“ NUOSTATŲ PATVIRTINIMO“ PAKEITIMO

2012 m. gruodžio 11 d. Nr. V-444

Vilnius

Pakeičiu informacinės sistemos „Kelių projektai“ nuostatus, patvirtintus Lietuvos automobilių kelių direkcijos prie Susisiekimo ministerijos generalinio direktoriaus 2006 m. gruodžio 29 d. įsakymu Nr. V-419 „Dėl Lietuvos automobilių kelių direkcijos prie Susisiekimo ministerijos informacinės sistemos „Kelių projektai“ nuostatų patvirtinimo“, ir išdėstau juos nauja redakcija (pridedama).

Direktorius	Skirmantas Skrinskas

_________________

PATVIRTINTA

Lietuvos automobilių kelių direkcijos prie

Susisiekimo ministerijos generalinio

direktoriaus

2006 m. gruodžio 29 d. įsakymu Nr. V-419

(Lietuvos automobilių kelių direkcijos prie

Susisiekimo ministerijos direktoriaus

2012 m. gruodžio 11 d. įsakymo Nr. V-444 redakcija)

LIETUVOS AUTOMOBILIŲ KELIŲ DIREKCIJOS PRIE SUSISIEKIMO MINISTERIJOS INFORMACINĖS SISTEMOS „KELIŲ PROJEKTAI“ NUOSTATAI

I. BENDROSIOS NUOSTATOS

1. Lietuvos automobilių kelių direkcijos prie Susisiekimo ministerijos (toliau – Kelių direkcija) informacinės sistemos „Kelių projektai“ (toliau – IS „Kelių projektai“) nuostatai nustato šios informacinės sistemos steigimo pagrindą, tikslus, funkcijas, organizacinę, informacinę ir funkcinę struktūras, kaupiamų duomenų šaltinius, duomenų saugą, finansavimą, modernizavimo ir likvidavimo tvarką.

2. Kelių direkcijos IS „Kelių projektai“ nuostatai parengti vadovaujantis:

2.1. Lietuvos Respublikos valstybės informacinių išteklių valdymo įstatymu (Žin., 2011, Nr. 163-7739);

2.2. Valstybės informacinių sistemų steigimo ir įteisinimo taisyklėmis, patvirtintomis Lietuvos Respublikos Vyriausybės 2004 m. balandžio 19 d. nutarimu Nr. 451 (Žin., 2004, Nr. 58-2061).

3. Pagrindinės nuostatuose vartojamos sąvokos:

3.1. kelio objektas – valstybinės reikšmės kelių ir jų statinių projektavimas, tiesimas, statyba, rekonstravimas, taisymas (remontas) ir priežiūra, mokslo tiriamieji darbai, projektų vykdymo priežiūra ir ekspertizės bei vietinės reikšmės kelių (gatvių) tiesimas, taisymas (remontas) ir priežiūra;

3.2. kelio projektas – kelių objektų vykdomų konkursų, sudaromų sutarčių ir atliktų darbų informacija, kurios pagrindą sudaro kelių objektų finansavimo iš Lietuvos Respublikos kelių priežiūros ir plėtros programos (toliau – KPPP) bei Europos Sąjungos paramos (toliau – parama) lėšų paskirstymas ir panaudojimas;

3.3. IS „Kelių projektai“ naudotojas – Kelių direkcijos valstybės tarnautojas arba darbuotojas, dirbantis pagal darbo sutartį, turintis teisę naudotis IS „Kelių projektai“ ištekliais numatytoms funkcijoms atlikti;

3.4. IS „Kelių projektai“ vartotojas – valstybinės reikšmės kelius prižiūrinčios valstybės įmonės, miestų bei rajonų savivaldybių administracijos ar kito juridinio asmens įgaliotas darbuotojas, turintis atitinkamą prieigą prie IS „Kelių projektai“;

3.5. kitos šiuose nuostatuose vartojamos sąvokos atitinka šių nuostatų 2 ir 4 punktuose nurodytuose teisės aktuose vartojamas sąvokas.

II. STEIGIMO PAGRINDAS

4. IS „Kelių projektai“ steigimo pagrindas yra:

4.1. Lietuvos Respublikos kelių įstatymas (Žin., 1995, Nr. 44‑1076; 2002, Nr. 101‑4492);

4.2. Europos Komisijos Regioninės politikos generalinio direktorato Audito departamento 2002 m. sausio 14–17 d. atlikto audito rekomendacijos;

4.3. Europos Komisijos Regioninės politikos generalinio direktorato Audito departamento 2003 m. vasario 4 d. ataskaitos ir Susisiekimo ministerijos vidaus audito 2003 m. lapkričio 14 d. ataskaitos rekomendacijos.

5. IS „Kelių projektai“ tikslas – automatizuoti kelių projektų duomenų tvarkymą ir kaupimą, suteikti galimybę IS „Kelių projektai“ naudotojams ir vartotojams analizuoti ir kontroliuoti KPPP bei paramos lėšų panaudojimą.

6. Pagrindinės IS „Kelių projektai“ funkcijos:

6.1. centralizuotai kaupti, sisteminti ir tvarkyti kelių projektų duomenis;

6.2. automatizuoti KPPP ir paramos lėšų panaudojimo kelių projektams kontrolę;

6.3. formuoti Kelių direkcijos nustatytos formos atliktų darbų apmokėjimo pažymas, lėšų skyrimo paraiškas, IS „Kelių projektai“ naudotojams ir vartotojams reikalingas ataskaitas;

7. IS „Kelių projektai“ laukiamas rezultatas:

7.1. Kelių direkcijai suteikta galimybė operatyviai gauti duomenis apie kelių projektų objektus, rangos sutartis ir atliktus darbus;

7.2. sukurtos priemonės, leidžiančios IS „Kelių projektai“ naudotojams ir vartotojams greitai ir patogiai įvesti ir gauti reikalingus kelių projektų duomenis;

7.3. sukurtos priemonės automatizuotai kontroliuoti KPPP ir paramos lėšų panaudojimą.

8. IS „Kelių projektai“ tvarkoma vadovaujantis Lietuvos automobilių kelių direkcijos prie Susisiekimo ministerijos generalinio direktoriaus 2009 m. vasario 13 d. įsakymu Nr. V-51 patvirtintomis IS „Kelių projektai“ naudojimosi taisyklėmis ir kitais šių nuostatų 19 punkte išvardytais teisės aktais.

III. IS „Kelių projektai“ organizacinė struktūra

9. IS „Kelių projektai“ organizacinę struktūrą sudaro valdytojas, tvarkytojas, duomenų teikėjas ir duomenų gavėjas.

10. IS „Kelių projektai“ valdytoja yra Kelių direkcija. Jos funkcijos:

10.1. organizuoti ir valdyti informacinių technologijų ir finansinius išteklius, skirtus, kad IS „Kelių projektai“ veiktų;

10.2. rengti ir tvirtinti su IS „Kelių projektai“ veikimu, valdymu, duomenų teikimu ir tvarkymu susijusius teisės aktus ir kitus dokumentus;

10.3. tvirtinti IS „Kelių projektai“ saugos reikalavimus, koordinuoti saugos reikalavimų laikymąsi;

10.4. analizuoti teisines, finansines, metodologines ir organizacines IS „Kelių projektai“ tvarkymo problemas ir priimti sprendimus, kurių reikia IS „Kelių projektai“ tvarkymui užtikrinti;

10.5. organizuoti reguliarų IS „Kelių projektai“ auditą;

10.6. vykdyti kitas Lietuvos Respublikos valstybės informacinių išteklių valdymo įstatyme ir kituose teisės aktuose numatytas funkcijas.

11. IS „Kelių projektai“ tvarkytoja yra Kelių direkcija. Jos funkcijos:

11.1. vykdyti IS „Kelių projektai“ sistemos veikimo, techninės ir programinės įrangos priežiūrą, įgyvendinti pokyčius ir tolesnę plėtrą, planuoti atnaujinimus ir pajėgumus;

11.2. tvarkyti IS „Kelių projektai“ duomenis;

11.3. užtikrinti IS „Kelių projektai“ veiklos tęstinumą ir veiklos atkūrimą, šalinti sutrikimus;

11.4. registruoti IS „Kelių projektai“ naudotojus ir vartotojus sistemoje, tvarkyti jų duomenis, prieigos teises ir klasifikatorius, analizuoti IS „Kelių projektai“ procesus ir IS „Kelių projektai“ naudotojų ir vartotojų veiksmus;

11.5. organizuoti IS „Kelių projektai“ naudotojų mokymus dirbti su IS „Kelių projektai“;

11.6. konsultuoti naudotojus ir vartotojus su IS „Kelių projektai“ veikimu susijusiais klausimais;

11.7. vykdyti kitas Lietuvos Respublikos valstybės informacinių išteklių valdymo įstatyme ir kituose teisės aktuose numatytas funkcijas.

12. IS „Kelių projektai“ duomenų teikėjas ir gavėjas – Kelių direkcijos Valstybinės reikšmės kelių informacinė sistema (toliau – LAKIS).

IV. IS „KELIŲ PROJEKTAI“ INFORMACINĖ STRUKTŪRA

13. IS „Kelių projektai“ informacinę struktūrą sudaro:

13.1. centralizuota duomenų bazė, kurioje saugomi IS „Kelių projektai“ naudotojų ir vartotojų įrašomi, iš kaupiamų duomenų šaltinių, duomenų teikėjo gaunami ir duomenų apdorojimo procese IS „Kelių projektai“ komponentais sukuriami duomenys;

13.2. archyvų duomenų bazė.

14. LAKIS kartą per metus teikia IS „Kelių projektai“ duomenis apie kelių ruožų balansinę ir rajoninę priklausomybę pagal Valstybinės reikšmės automobilių kelių sąrašą, patvirtintą 1999 m. birželio 9 d. Lietuvos Respublikos Vyriausybės nutarimu Nr. 757 „Dėl valstybinės reikšmės automobilių kelių sąrašo patvirtinimo“ (Žin., 1999, Nr. 52-1691).

15. IS „Kelių projektai“ duomenų bazėje saugomi duomenys:

15.1. Konkurso duomenys:

15.1.1. konkurso skelbimo vieta, data ir numeris;

15.1.2. konkurso data;

15.1.3. konkurso tipas;

15.1.4. vertinimo kriterijus;

15.1.5. konkurso dalyvio pavadinimas ir atitiktis kvalifikaciniams reikalavimams;

15.1.6. konkurso dalyvio siūloma kaina.

15.2. Sutarties duomenys:

15.2.1. sutarties numeris;

15.2.2. sutarties pavadinimas;

15.2.3. sutarties pasirašymo data;

15.2.4. sutarties pradžios ir pabaigos datos;

15.2.5. generalinis rangovas;

15.2.6. kaina iš KPPP ir paramos lėšų;

15.2.7. sutarties pagrindas;

15.2.8. informacija apie finansavimą iš paramos lėšų (fondas, projektas, Europos komisijos sprendimo numeris).

15.3. Sutarties kelių objektų duomenys:

15.3.1. kelio objekto numeris ir pavadinimas;

15.3.2. kelio objekto ruožo pradžios ir pabaigos kilometrai, jei objektas yra kelias, tiltas arba viadukas;

15.3.3. atliekamų darbų kiekis bei matavimo vienetai;

15.3.4. darbų šifras;

15.3.5. kaina iš KPPP ir paramos lėšų;

15.3.6. su kelio objektu susijusių darbų pradžios ir pabaigos datos;

15.3.7. numatomo avanso dydis;

15.3.8. jei kelio objektas yra perduotas, kelio objekto perdavimo metai ir pranešimų apie kelio objekto perdavimą į valstybės įmonės balansą sąrašas;

15.3.9. valstybės įmonė, į kurios balansą turi būti įtraukiamas perduodamas kelio objektas;

15.3.10. rangovas ir rangos sutarties numeris (vietinės reikšmės keliams bei gatvėms);

15.3.11. darbų tipas;

15.3.12. kelio objekto finansavimas metais arba mėnesiais, jei tai yra kelių priežiūros objektas;

15.3.13. informacija apie kelio objekto užbaigimą arba nuvertinimą / nurašymą.

15.4. Atlikto darbo duomenys:

15.4.1. metai ir mėnuo;

15.4.2. kiekis (jei objektas yra kelias – kilometrų kiekis);

15.4.3. suma iš KPPP ir paramos lėšų;

15.4.4. avansas;

15.4.5. grąžinta avanso suma;

15.4.6. sulaikyta suma;

15.4.7. grąžinta sulaikyta suma;

15.4.8. nuoskaitos.

15.5. Klasifikatoriai:

15.5.1. sutarčių klasifikatorių grupė (fondai, projektai, pagrindai, konkursų tipai);

15.5.2. rangovų klasifikatorių grupė (rangovai, rangovų grupės, Kelių direkcijos skyriams priskirti rangovai, bankai);

15.5.3. darbų tipų;

15.5.4. skyrių ir ataskaitinių laikotarpių;

15.5.5. Kelių direkcijos ir jos skyrių darbų šifrų;

15.5.6. sutartinių matavimo vienetų;

15.5.7. kelių ir kelių ruožų.

15.6. Sąmatos lėšų, skirtų vietinės reikšmės keliams (gatvėms) tiesti, taisyti (remontuoti) ir prižiūrėti, pasiskirstymas ketvirčiais.

15.7. IS „Kelių projektai“ naudotojų ir vartotojų duomenys: vardas, pavardė, pareigos, darbovietė, prisijungimo duomenys.

16. Duomenų apdorojimo procesų rezultatai – IS „Kelių projektai“ komponentais sukurti duomenys:

16.1. IS „Kelių projektai“ naudotojų ir vartotojų veiksmų duomenys: veiksmo data, laikas, tipas (duomenų įrašymas, koregavimas, trynimas, naikinimas);

16.2. IS „Kelių projektai“ veiksmų ir veikimo sutrikimų bei kiti techniniai duomenys.

V. IS „KELIŲ PROJEKTAI“ FUNKCINĖ STRUKTŪRA

17. IS „Kelių projektai“ funkcinę struktūrą sudaro šie komponentai:

17.1. Sutarčių ir jų įvykdymo kontrolės komponentas, kurio funkcijos:

17.1.1. skelbiamų konkursų duomenų kaupimas ir sisteminimas;

17.1.2. sudarytų sutarčių duomenų kaupimas ir sisteminimas;

17.1.3. sudarytų sutarčių kelių objektų duomenų kaupimas ir sisteminimas;

17.1.4. duomenų apie rangovų atliktus darbus kaupimas, sisteminimas ir kontrolės vykdymas;

17.1.5. kelių priežiūros darbų metinio ir mėnesinio finansavimo limitų duomenų kaupimas ir apdorojimas ir lėšų panaudojimo kontrolės vykdymas;

17.1.6. vietinės reikšmės keliams (gatvėms) skirtos sąmatos duomenų kaupimas ir apdorojimas ir jos panaudojimo kontrolės vykdymas;

17.1.7. kontrolės, kad IS „Kelių projektai“ vartotojų įvesti kelių objektų ir atliktų darbų duomenys yra teisingi, vykdymas.

17.2. Klasifikatorių komponentas, kurio funkcijos:

17.2.1. sutarčių, rangovų, darbų tipų, Kelių direkcijos ir jos skyrių darbų šifrų, sutartinių vienetų, kelių ruožų priklausomybės klasifikatorių duomenų kaupimas ir sisteminimas;

17.2.2. skyrių ir ataskaitinių laikotarpių klasifikatoriaus duomenų, skirtų valdyti kiekvieno Kelių direkcijos skyriaus ataskaitinį laikotarpį: leisti arba uždrausti įvesti nurodyto mėnesio atliktą darbą kaupimas ir sisteminimas;

17.3. Ataskaitų komponentas, kurio funkcija – formuoti IS „Kelių projektai“ naudotojams ir vartotojams nustatytos formos reikalingas ataskaitas.

17.4. Administravimo komponentas, kurio funkcijos:

17.4.1. registruoti IS „Kelių projektai“ naudotojus ir vartotojus ir administruoti jų teises;

17.4.2. nustatyti IS „Kelių projektai“ naudotojų bei vartotojų roles ir priskirti kiekvienai rolei atitinkamas operacijas;

17.4.3. formuoti ir vykdyti kelių sąrašo, balansinės ir rajoninės priklausomybės duomenų iš LAKIS perkėlimą;

17.4.4. vykdyti neperduotų darbų likučių skaičiavimus pasibaigus metams;

17.4.5. kaupti IS „Kelių projektai“ naudotojų ir vartotojų prisijungimo prie IS „Kelių projektai“ duomenis ir vykdyti jų kontrolę;

17.4.6. archyvuoti praėjusių metų duomenis.

VI. KAUPIAMŲ DUOMENŲ ŠALTINIAI

18. IS „Kelių projektai“ kaupiamų duomenų šaltiniai, kurių teikiami duomenys pateikti 15 punkte, yra:

18.1. Kelių direkcija;

18.2. valstybinės reikšmės kelius prižiūrinčios valstybės įmonės;

18.3. miestų bei rajonų savivaldybių administracijos;

18.4. kiti juridiniai asmenys, pasirašę su Kelių direkcija sutartis dėl darbų kelių objektuose.

VII. DUOMENŲ SAUGOS REIKALAVIMAI

19. IS „Kelių projektai“ duomenų sauga organizuojama vadovaujantis šiais teisės aktais ir dokumentais:

19.1. Lietuvos Respublikos valstybės informacinių išteklių valdymo įstatymu (Žin., 2011, Nr. 163-7739);

19.2. Lietuvos Respublikos Vyriausybės 1997 m. rugsėjo 4 d. nutarimu Nr. 952 „Dėl elektroninės informacijos saugos valstybės institucijų ir įstaigų informacinėse sistemose“ (Žin., 1997, Nr. 83-2075; 2007, Nr. 49-1891);

19.3. Valstybės institucijų ir įstaigų informacinių sistemų klasifikavimo pagal jose tvarkomą elektroninę informaciją gairėmis, patvirtintomis Lietuvos Respublikos vidaus reikalų ministro 2007 m. liepos 11 d. įsakymu Nr. 1V-247 (Žin., 2007, Nr. 78-3160);

19.4. Valstybės institucijų ir įstaigų informacinių sistemų elektroninės informacijos techniniais saugos reikalavimais, patvirtintais Lietuvos Respublikos vidaus reikalų ministro 2008 m. spalio 27 d. įsakymu Nr. 1V-384 (Žin., 2008, Nr. 127-4866);

19.5. Valstybinės duomenų apsaugos inspekcijos direktoriaus 2008 m. lapkričio 12 d. įsakymu Nr. 1T-71(1.12) „Dėl Bendrųjų reikalavimų organizacinėms ir techninėms duomenų saugumo priemonėms patvirtinimo“ (Žin., 2008, Nr. 135-5298);

19.6. IS „Kelių projektai“ duomenų saugos nuostatais, patvirtintais Kelių direkcijos generalinio direktoriaus 2007 m. liepos 17 d. įsakymu Nr. V-188;

19.7. IS „Kelių projektai“ naudotojų administravimo taisyklėmis, patvirtintomis Kelių direkcijos generalinio direktoriaus 2007 m. rugpjūčio 6 d. įsakymu Nr. V-213;

19.8. IS „Kelių projektai“ saugaus elektroninės informacijos tvarkymo taisyklėmis, patvirtintomis Kelių direkcijos generalinio direktoriaus 2007 m. rugpjūčio 6 d. įsakymu Nr. V-214;

19.9. IS „Kelių projektai“ veiklos tęstinumo valdymo planu, patvirtintu Kelių direkcijos generalinio direktoriaus 2009 m. birželio 23 d. įsakymu Nr. V-176;

19.10. šiais Kelių direkcijos IS „Kelių projektai“ nuostatais.

20. Asmens duomenys IS „Kelių projektai“ netvarkomi.

21. Už „Kelių projektai“ duomenų saugą pagal kompetenciją atsako IS „Kelių projektai“ valdytojas ir tvarkytojas.

22. Užtikrinant IS „Kelių projektai“ saugumą turi būti išlaikytas:

22.1. duomenų vientisumas;

22.2. duomenų konfidencialumas;

22.3. duomenų prieinamumas.

VIII. FINANSAVIMAS

23. IS „Kelių projektai“ kūrimas, priežiūra ir plėtra finansuojama iš Kelių direkcijai skirtų asignavimų.

IX. baigiamosios nuostatos

24. IS „Kelių projektai“ modernizuojama ar likviduojama Lietuvos Respublikos valstybės informacinių išteklių valdymo įstatymo 32 straipsnyje nustatyta tvarka.

25. Už šių nuostatų nesilaikymą IS „Kelių projektai“ valdytojas ir tvarkytojas atsako Lietuvos Respublikos teisės aktų nustatyta tvarka.

SUDERINTA	SUDERINTA
Informacinės visuomenės plėtros komiteto	Vidaus reikalų ministerijos
prie Susisiekimo ministerijos	2012 m. gruodžio 4 d. raštu Nr. 1D-8104 (52)
2012 m. spalio 29 d. raštu Nr. S-1541

_________________